Atzinumi 21-TA-1563
Izdrukāts 21.09.2023. 12.43
Atzinumi 21-TA-1563
Izdrukāts 21.09.2023. 12.43
21-TA-1563: Likumprojekts (Migrēts)
Grozījumi Enerģētikas likumā
TA saskaņojamie dokumenti
Likumprojekts 7.0
Anotācija (ex-ante) 7.0
Atzinuma sniedzējs
Vides aizsardzības un reģionālās attīstības ministrija
Atzinums iesniegts
21.09.2023.
Atzinuma sniegšanas termiņš
21.09.2023.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Likumprojekts
Likumprojekts
	Iebildums
Vides aizsardzības un reģionālās attīstības ministrija lūdz izslēgt no likumprojekta 15. pantā izteiktā 51. panta piektās daļas pēdējo teikumu, kas noteic, ka pašvaldību saistošo noteikumu izstrādi, saskaņošanu un izsludināšanu veic atbilstoši Pašvaldību likumā noteiktajai kārtībai, jo nav nepieciešams norādīt uz Pašvaldību likuma vispārējo regulējumu, kas ir saistošs pats par sevi bez attiecīgas norādes.
 
Piedāvātā redakcija
-
	Matīss Ķeķers (VARAM)

	2.
	Anotācija (ex-ante)
Likumprojekta sākotnējās ietekmes novērtējuma ziņojums (anotācija)
	Iebildums
Vides aizsardzības un reģionālās attīstības ministrija norāda, ka saskaņā ar Ministru kabineta 2022. gada 2. novembra sēdes protokollēmumu (protokols Nr.55, 37.§, 3.punkts) dots uzdevums visām ministrijām, izstrādājot tiesību akta projektu, kurā ietverts deleģējums pašvaldībām izdot saistošos noteikumus, tiesību akta projekta sākotnējās ietekmes novērtējuma ziņojumā (anotācijā) iekļaut deleģējuma nepieciešamības izvērtējumu ar pamatojumu deleģētā jautājuma atšķirīgam noregulējumam pašvaldībās, kā arī skaidrot deleģējuma apjomu. Norādām, ka anotācijā nav iekļauts deleģējuma nepieciešamības izvērtējums ar pamatojumu deleģētā jautājuma atšķirīgam noregulējumam pašvaldībās, kā arī skaidrots deleģējuma apjoms. Tādejādi lūdzam papildināt anotāciju ar minēto informāciju.
 
Piedāvātā redakcija
-
	Matīss Ķeķers (VARAM)

	3.
	Anotācija (ex-ante)
Likumprojekta sākotnējās ietekmes novērtējuma ziņojums (anotācija)
	Priekšlikums
Anotācijas 15.lpp 2.rindkopas 2.teikumā nepieciešams labot pareizrakstības kļūdu vārdam "galaptēriņa " uz "galapatēriņa". Tāpat šajā pašā teikumā termina "cietais kurināmais" vietā lietot terminu "cietā biomasa", šāds termins tiek lietots MK noteikumos Nr. 17 "Noteikumi par gaisa piesārņojuma ierobežošanu no sadedzināšanas iekārtām", kur šo noteikumu 2.2. apakšpunktā  - cietā biomasa – šo noteikumu izpratnē produkti, kuri sastāv no augu izcelsmes materiāliem no lauksaimniecības vai mežsaimniecības, ko var izmantot par kurināmo enerģijas iegūšanai, kā arī šādi atkritumi [..].
Saskaņā ar MK noteikumiem Nr. 17 "Noteikumi par gaisa piesārņojuma ierobežošanu no sadedzināšanas iekārtām" termins "cietais kurināmais" tiek lietots arī saistībā ar fosilo kurināmo, piemēram, akmeņogles, brūnogles u.c.
 
Piedāvātā redakcija
Izteikt anotācijas 15.lpp 2.rindkopas  2.teikumu šādā redakcijā :
Tāpat saskaņā ar Centrālās statistikas pārvaldes datiem lielākie enerģijas galapatēriņa sektori ir siltumapgāde (centralizētā siltumapgāde un kurināmā un siltumenerģijas patēriņš ēkās), kas veido 58% no kopējā enerģijas patēriņa valstī, un transports, un centralizētajā siltumapgādē un ēkās ir apmēram 57% atjaunīgo energoresursu patēriņa īpatsvars, kur absolūti lielāko daļu veido cietā biomasa.  
 
	Liene Ābele (LVĢMC)

	4.
	Anotācija (ex-ante)
Likumprojekta sākotnējās ietekmes novērtējuma ziņojums (anotācija)
	Priekšlikums
Anotācijas 14.lpp 2) punktā "Vai mērķi nevar sasniegt ar citiem, indivīda tiesības mazāk ierobežojošiem līdzekļiemVai mērķi nevar sasniegt ar citiem, indivīda tiesības mazāk ierobežojošiem līdzekļiem" nav norādes pret kuru gadu LVĢMC  2021.gada mērījumu dati tiek salīdzināti; LVĢMC ir valsts SIA
Piedāvātā redakcija
Saskaņā ar valsts SIA “Latvijas, vides, ģeoloģijas un meteoroloģijas centrs” veiktajiem gaisa kvalitātes mērījumiem 2021. gadā attiecībā pret 2020.gadu visās novērojumu stacijās Latvijā palielinājusies stundas vērtības apakšējā piesārņojuma novērtēšanas sliekšņa cilvēka veselības aizsardzībai pārsniegšanas gadījumi slāpekļa oksīdam

